Pamokos tema: Atsakingas turistas Vilniuje: tvaraus turizmo principų pristatymas kuriant lankstinuką („ką daryti ir ko nedaryti”)
Klausimas: Ką reiškia būti atsakingu turistu Vilniuje? Kokie turisto veiksmai padeda arba kenkia tvariam turizmui („ką daryti ir ko nedaryti”)?
Temos BUP: Aplinkos tvarumas. Socialinės, ekonominės ir politinės aktualijos Lietuvoje, Europoje ir pasaulyje. Kultūros tradicijos ir dabartis.
Tikslas: Ugdyti mokinių gebėjimą suprasti ir taikyti tvaraus turizmo principus, analizuojant atsakingo turisto elgesį ir jo poveikį aplinkai bei vietos bendruomenei Vilniuje. Plėtoti mokinių komunikacinius ir kūrybinius gebėjimus, kuriant informacinį lankstinuką apie atsakingą turistą („do’s and don’ts”) ir pristatant jį auditorijai.

Uždaviniai:
1. Atpažins ir įvardins pagrindinius tvaraus turizmo principus, išskirdami tinkamą ir netinkamą turistų elgesį („do’s and don’ts”). 
2. Rinks, analizuos ir atrinks informaciją apie turizmą Vilniuje, vertindami jo poveikį aplinkai, kultūrai ir vietos bendruomenei. 
3. Sukurs informacinį lankstinuką apie atsakingą turistą, aiškiai ir kūrybiškai pateikdami rekomendacijas.
Kompetencijos: Komunikavimo. Kūrybiškumo. Skaitmeninė. Pažinimo. Kultūrinė. Pilietiškumo.
Priemonės: Prieiga prie interneto, išmanieji telefonai arba planšetiniai kompiuteriai, darbo lapai, skaitmeniniai įrankiai, užrašų bloknotai.
Vertinimas: Formuojamasis ir Formalusis vertinimas kitos pamokos metu. 
Metodai: Stebėjimo, tyrinėjimo, darbas grupėse, patyriminis, kūrybinis, diskusija, mokymasis naudojant technologijas, refleksija.

Vieta: Vilniaus senamiestis

Klasė: 9-12

Veiklos: Diskusija, stebėjimas miesto erdvėje, duomenų fiksavimas, aptarimas, taisyklių („DO’s and DON’Ts“) kūrimas, pristatymas, refleksija.

Įtrauktis: Pamokoje užtikrinama įtrauktis diferencijuojant užduotis, taikant įvairius mokymosi būdus, organizuojant grupinį darbą su vaidmenimis ir teikiant kalbinę bei emocinę paramą. SUP mokiniams užduotys individualizuojamos (supaprastinta struktūra, vizualinė ir kalbinė pagalba, lankstus dalyvavimas, daugiau laiko).


	Trukmė
	       Turinys
	Pastabos

	Pamokos dalis: įvadinė

	10 min.
	Mokytoja(s) pristato temą– „Tvarus turizmas Vilniuje”, mokiniai aptaria kas yra atsakingas turistas, užsirašo pirmas idėjas („ką daryti / ko nedaryti”).

	

	Pamokos dalis: mokymosi veiklos

	35 min.








15 min.






15 min.




10 min.
	Aplinkos analizė (35 min.)
Mokiniai dirba grupėse ir tyrinėja aplinką, kas šioje vietoje saugotina (gamta, kultūra, paveldas), kokios vertybės yra svarbios šiai vietai, aptaria, kaip turistų elgesys gali tai paveikti ar pažeisti.

Rekomendacijų kūrimas (15 min.)
Grupės formuluoja pirmas rekomendacijas turistams, ką reikėtų daryti (DO’s), ko reikėtų vengti (DON’Ts).
Lankstinuko kūrimas (15 min.) 
Grupės kuria lankstinuką (aiškios skiltys „DO’s ir DON’Ts”, remiasi savo pastebėjimais ir idėjomis).
Pristatymas (10 min.)
Grupės trumpai pristato savo lankstinukų idėjas, kiti mokiniai gali užduoti klausimus.



	

	Pamokos dalis: apibendrinimo ir įsivertinimo

	5 min.
	Mokiniai įsivertina–3-2-1 metodas: 3 nauji dalykai, 2 įdomiausi pastebėjimai, 1 klausimas.



	




